《答周梅泉陈子言见赠问疾之作》
清代·郑孝胥

郁郁十寒暑，筋力殊未衰。与时相消长，任天非盈亏。

欲闻治世相，隐然某在斯。群儿覆公餗，老夫宁尔欺。

初无速沽意，坐视世运移。内热何自来，为疽蚀吾肌。

沈默方自愧，刀圭从竞施。鼠肝与冲臂，亦听造物为。

周陈胡爱我，解愠遗新诗。一欢忘所苦，春日来前墀。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。